**Návrh zmluvy**

**o poskytovaní verejnoprospešných služieb pre mesto levice na úseku verejnej zelene**

uzatvorená podľa § 269 ods. 2 a nasl. Obchodného zákonníka v platnom znení medzi

obchodné meno :

sídlo :

IČO :

Bankové spojenie :

v zastúpení:

(ďalej len “poskytovateľ”)

a

meno : **Mesto Levice**

sídlo : Námestie hrdinov 1, 934 01 Levice

IČO : 00307203

Bankové spojenie : Primabanka Slovensko, a.s.,

IBAN : SK47 3100 0000 0042 2028 2802

Zastúpený : RNDr. Ján Krtík, primátor mesta

(ďalej len “ objednávateľ”)

(ďalej tiež individuálne „zmluvná strana“, spoločne „zmluvné strany“)

**Obsah**

PREAMBULA A Definície pojmov 3

I. Predmet zmluvy a ceny za služby poskytovateľa 3

II. Spôsob plnenia 5

III. Povolenia a súhlasy 8

IV. Prehlásenia a ostatné povinnosti poskytovateľa 8

V. Trvanie Zmluvy 9

VI. Cena a platobné podmienky 10

VII. Vady diela a záruky, zodpovednosť za škodu 12

VIII. Sankcie 12

IX. Vyššia moc 13

X. Záväzok mlčanlivosti 13

XI. Riešenie sporov 14

XII. Doručovanie a komunikácia 14

XIII. Záverečné ustanovenia 15

# **Preambula a definície pojmov**

1. Objednávateľ je v súlade s príslušným ust. §4 ods. 3 písm. g) zákona č. 369/1990 o obecnom zriadení správcom verejnej zelene.
2. Poskytovateľ je úspešným uchádzačom vo verejnej súťaži na predmet zákazky „Poskytovanie verejnoprospešných služieb na úseku verejnej zelene“, ktorá bola vyhlásená objednávateľom dňa: ... 2020. Poskytovateľ je právnickou osobou, ktorá je vzhľadom na svoje technické a personálne vybavenie spôsobilá vykonávať predmet služieb podľa tejto zmluvy.
3. Podkladom pre uzavretie tejto zmluvy je cenová ponuka poskytovateľa spracovaná na základe dokumentácie k verejnému obstarávaniu vyhláseného objednávateľom prostredníctvom verejnej súťaže na predmet zákazky podľa písm. B tejto časti zmluvy
4. Zmluva o poskytovaní verejnoprospešných služieb pre mesto Levice na úseku verejnej zelene (ďalej v texte len „Zmluva“) sa uzatvára ako výsledok verejného obstarávania v zmysle § 3 ods. 4 v spojení s §66 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov na predmet zákazky: „Poskytovanie verejnoprospešných služieb na úseku verejnej zelene“. Objednávateľ na uzavretie tejto zmluvy použil postup verejného obstarávania nadlimitná zákazka – verejná súťaž.
5. Pre účely tejto Zmluvy majú pojmy v nej uvedené nasledovný význam:
6. „biologicky rozložiteľný odpad“ alebo „bioodpad“ je odpad, ktorý je schopný rozložiť sa anaeróbnym spôsobom alebo aeróbnym spôsobom, ako je najmä odpad zo záhrad a parkov odpad z potravín, odpad z papiera a lepenky.
7. „Cenník“ je cenník jednotkových, hodinových a paušálnych cien a zoznam sadzieb, za ktoré poskytuje poskytovateľ služby podľa tejto Zmluvy. Cenník tvorí Prílohu č. 2 Zmluvy.
8. „Harmonogram“ je ročný orientačný harmonogram prác v zeleni, ktorý tvorí Prílohu č. 4 Zmluvy..
9. „Kompostáreň“ je kompostáreň nachádzajúca sa na Mochovskej ulici v Leviciach, areáli CTZ, na parcele KNC č. 12628 a KNC č. 12 627/2, kat. úz. Levice, zapísanej na liste vlastníctva č. 1.
10. „VZN“ je Všeobecne záväzné nariadenie mesta Levice č. 136 o odpadoch vrátane dodatkov verejne dostupné na internetovej stránke objednávateľa.
11. „Zákon“ je zákon č. 79/2015 Z. z. o odpadoch v znení neskorších predpisov.
12. „Zberný dvor“ je zberný dvor na Mochovskej ulici v Leviciach, areáli CTZ, stojaci na pozemku parc. č. 12627/1, kat. úz. Levice, zapísanom na LV č. 1, vo vlastníctve objednávateľa, kde sa bude zhromažďovať určený odpad za účelom jeho odvozu a likvidácie.

# **Predmet zmluvy a ceny za služby poskytovateľa**

* 1. Predmetom tejto zmluvy (ďalej len „Zmluva“) je zabezpečovanie nasledovných služieb v oblasti údržby verejnej zelene a starostlivosti o verejnú zeleň v meste Levice a v mestských častiach mesta Levice – Čankov, Kalinčiakovo, Malý Kiar a Horša poskytovateľom v prospech objednávateľa podľa podmienok tejto zmluvy za úhradu, ako aj úprava s tým súvisiacich vzťahov, práv a povinností, a to zabezpečovanie:
* starostlivosti o stromy, vrátane ich odborného ošetrovania, výrubov, odstraňovania koreňových a kmeňových výmladkov, odstraňovania nežiadúcich náletových drevín, opravy alebo odstraňovania oporných kolov a odstraňovania pňov frézovaním,
* starostlivosti o kríky, vrátane ošetrovania kríkov rezmi, tvarovania živých plotov, okopávky a pletia drevín v skupinách, solitérnych drevín a drevín v mobilných nádobách a vrátane doplňovania mulčovacej kôry,
* starostlivosti o ruže, vrátane jesenného nakopčenia ruží a jarného odhrnutia nakopčenia, jarného a jesenného rezu, priebežného odstraňovania odkvitnutých, suchých a poškodených kvetov a vrátane okopávky a pletia záhonov,
* starostlivosti o trvalky, letničky a okresné trávy, vrátane odstraňovania zbytkov kvetov letničiek a odkvitnutých kvetov trvaliek, okopávky a pletia záhonov, zrýľovania záhonov a vrátene rezu trvaliek a okrasných tráv,
* závlahy, vrátane dovozu vody pre zálievku rastlín a zalievania výsadieb vodou (plochy alebo jednotlivo),
* starostlivosti o trávnaté plochy, vrátane kosby trávnatých plôch a lúčneho porastu so zhrabaním, zberom a odvozom bioodpadu alebo bez nich, vrátane hnojenia trávnika, hrabania lístia, jeho naloženia a odvozu bioodpadu a vrátane zberu nečistôt s odvozom odpadu

(ďalej tiež „Predmet zmluvy“).

* 1. Presná špecifikácia a popis služieb a činností, lokality ich výkonu, ako aj spôsob zabezpečenia výkonu jednotlivých služieb, ako aj ďalšie činnosti na úseku starostlivosti o verejnú zeleň mesta Levice, ktoré sa poskytovateľ touto Zmluvou zaväzuje vykonávať, sú určené v Prílohe 1 tejto Zmluvy. Predpokladané objemy a predpokladané výkony prác a služieb uvedené v Prílohe 1 tejto Zmluvy sú orientačné a nie sú záväzné, okrem prípadov, výslovne uvedených v Zmluve alebo v Prílohe 1 Zmluvy. Poskytovateľ je povinný pri poskytovaní služieb podľa tejto Zmluvy dodržiavať všetky termíny, podmienky a spôsoby výkonu služieb určené v Prílohe č. 1 Zmluvy, všetky agrotechnické termíny a Harmonogram, ktorý tvorí Prílohu 4 Zmluvy.
  2. Súčasťou služieb poskytovateľa podľa tejto Zmluvy je úprava, naloženie a odvoz všetkého bioodpadu, ktorý vznikne pri ich vykonávaní. Poskytovateľ je povinný bioodpad upraviť na rozmery priemer do 200 mm a dĺžka 1,5 metra. Poskytovateľ je povinný všetok bioodpad odviesť do Kompostárne bezprostredne po vykonaní služby alebo v čase určenom v Prílohe 1 Zmluvy. Ak tomu bránia zlé poveternostné podmienky (napr. rozmočený terén), poskytovateľ môže ponechať vzniknutý bioodpad na mieste, najdlhšie však do uplynutia 48 hodín, a to tak, aby neobmedzoval voľný pohyb chodcov a vozidiel idúcich po priľahlých komunikáciách a chodníkoch.
  3. Súčasťou služieb poskytovateľa podľa tejto Zmluvy je ďalej vyčistenie, vyzametanie vyhrabanie chodníkov, ciest a trávnatých plôch od pilín, konárov, kôry a iných nečistôt ihneď po ukončení prác a naloženie a odvoz takto vzniknutého bioodpadu do Kompostárne a ostatného odpadu na Zberný dvor, a to bezprostredne po vykonaní služby; vo vzťahu k bioodpadu platí primerane postup podľa druhej vety ods. 1.3. tohto článku.
  4. Zmluvné strany sa výslovne dohodli, že predmetom tejto Zmluvy je aj vykonávanie činností týkajúcich sa údržby cestnej zelene a tiež úkonov smerujúcich k zabezpečeniu bezpečnosti cestnej premávky (napr. zníženie rozhľadovej vzdialenosti z dôvodu prerastania takejto cestnej zelene.
  5. Zmluvné strany sa výslovne dohodli, že poskytovateľ bude poskytovať služby podľa tejto Zmluvy výlučne na základe objednávky objednávateľa, a to od kontaktnej osoby objednávateľa určenej v ods. 12.1. Zmluvy. Objednávateľ je oprávnený v objednávke určiť lokalitu a konkrétny čas na nástup na začatie vykonávania služby, ktorý nesmie byť kratší ako 5 pracovných dní a pri väčšom objeme podľa dohody a tiež čas na vykonanie/dokončenie služby, a to v súlade s podmienkami podľa Prílohy 1 tejto Zmluvy alebo s prihliadnutím na obvyklú dobu trvania takej služby; takto určený čas je pre poskytovateľa záväzný.
  6. Objednávku podľa ods. 1.6. Zmluvy je objednávateľ oprávnený poskytovateľovi oznámiť telefonicky. Momentom telefonickej objednávky je poskytovateľ objednávkou viazaný, ak objednávateľ následne do 24 hodín objednávku potvrdí aj poštou, faxom alebo e-mailom alebo písomne do denníka služieb.
  7. Objednávateľ je oprávnený objednávku spôsobom podľa ods. 1.7. Zmluvy kedykoľvek odvolať. Poskytovateľ nemá pri odvolanej objednávke právo na náhradu škody. Vzniká mu však nárok na odmenu za činnosti, ktoré vykonal až do momentu doručenia odvolania objednávky.
  8. Poskytovateľ musí objednávateľovi preukázať a zdokladovať, že bioodpad odovzdal v Kompostárni a že ostatný odpad uložil na riadnej skládke na základe zmluvy s oprávneným prevádzkovateľom skládky.

# **Spôsob plnenia**

* 1. Poskytovateľ sa zaväzuje vykonávať výkony a služby podľa tejto Zmluvy na vlastné náklady a nebezpečenstvo, pričom pokiaľ nie je uvedené inak, za účelom plnenia tejto Zmluvy bude používať vlastné technické zariadenia a stroje, vozidlá ako aj všetok potrebný materiál. Od začatia poskytovania svojich výkonov a služieb podľa tejto Zmluvy až po ich prevzatie objednávateľom znáša poskytovateľ zodpovednosť za hmotný výsledok poskytnutých činností a výkonov.
  2. Poskytovateľ je v priestore vykonávania svojej činnosti povinný zabezpečiť bezpečnosť cestnej premávky. Všetky práce v styku s existujúcimi nadzemnými inžinierskymi sieťami a zariadeniami je povinný vykonať až po obstaraní súhlasov od správcu vedenia inžinierskych sietí alebo zariadenia a za podmienok uvedených v súhlase.
  3. Poskytovateľ je povinný pri výkone činností podľa tejto zmluvy dbať na ochranu majetku tretích osôb, vrátane povinnosti použiť vhodné zábrany napríklad pri obkášaní krovinorezom tak, aby neznečistil fasády domov a ploty a nepoškodil autá. Odstránenie vozidiel, ktoré bránia výkonu zadaných služieb je potrebné riešiť prostredníctvom oznamov, dostupných telekomunikačných kanálov, prípadne prostredníctvom správcov bytových domov alebo prostredníctvom spoločenstiev vlastníkov bytov priľahlých nehnuteľností. Poskytovateľ je povinný pri hnojení a pri chemickom spôsobe odstraňovania burín podľa vyhlášky č. 488/2011 Z. z. uprednostniť prípravky s čo najmenším negatívnym vplyvom na zdravie ľudí, na zdroje pitnej vody, na včely, zver a na vodné a iné necieľové organizmy.
  4. V prípade, že dôjde z dôvodov pričítateľných verejnej zeleni a jej stavu (napríklad pád stromu) k poruche alebo havarijnej situácii, alebo ak dôjde v tejto súvislosti k závadám schodnosti a zjazdnosti na miestnych komunikáciách, ktorých následkom bude znemožnenie užívania takto postihnutých miestnych komunikácií, verejných priestranstiev, osvetlenia, zelene alebo takáto porucha a havária bude svojimi následkami spôsobilá privodiť vznik škôd na majetku, zdraví a živote, poskytovateľ bude povinný okamžite po nahlásení takejto situácie objednávateľom alebo po zistení takejto situácie, vždy však najneskôr do .... hodín, vykonať všetky možné a potrebné kroky, ktoré možno od neho spravodlivo požadovať na odstránenie takýchto následkov. V prípade, že poskytovateľ zistí, že nie je v jeho možnostiach odstrániť následky takejto situácie v lehote podľa predchádzajúcej vety, je povinný okamžite po tomto svojom zistení o tejto situácii informovať príslušné orgány (Polícia, Hasiči) a objednávateľa.
  5. Poskytovateľ je oprávnený vykonať časť služieb podľa tejto Zmluvy prostredníctvom ním vybraných subdodávateľov, avšak za plnenie tejto Zmluvy zodpovedá, ako keby vykonával služby podľa tejto Zmluvy sám. Poskytovateľ je povinný v čase uzatvorenia zmluvy poskytnúť objednávateľovi písomne údaje o všetkých známych subdodávateľoch s uvedením názvu jednotlivého subdodávateľa, osoby oprávnenej konať za subdodávateľa v rozsahu meno, priezvisko, adresa a dátum narodenia. Zoznam známych subdodávateľov tvorí Prílohu č. 3 Zmluvy. Objednávateľ má právo vyjadriť nesúhlas, aby bolo plnenie vykonané zo strany takého subdodávateľa, pričom v takomto prípade poskytovateľ nie je oprávnený vykonať služby podľa tejto Zmluvy takým subdodávateľom, buď vykoná služby resp. výkony sám alebo oznámi objednávateľovi náhradného subdodávateľa pre výkon takýchto činností. Objednávateľ je oprávnený kedykoľvek počas plnenia tejto Zmluvy oznámiť poskytovateľovi svoj nesúhlas s plnením tejto Zmluvy zo strany akéhokoľvek subdodávateľa, a to aj v prípade ak takýto nesúhlas nevyjadril pred začatím plnenia tejto Zmluvy subdodávateľským spôsobom. Poskytovateľ je povinný oznámiť objednávateľovi akúkoľvek zmenu údajov o jednotlivom subdodávateľovi a tiež zmenu subdodávateľa pred začatím výkonu služieb takýmto novým subdodávateľom. Poskytovateľ je povinný v čase uzatvorenia zmluvy a bez zbytočného odkladu po každej zmene subdodávateľa predložiť objednávateľovi doklady preukazujúce splnenie podmienok podľa §32 ods. 1 a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní 343/2015 Z. z. zo strany svojich subdodávateľov.
  6. Objednávateľ je oprávnený kontrolovať vykonávanie služieb zo strany poskytovateľa a to za účelom, či si poskytovateľ plní svoje povinnosti v úplnom súlade s podmienkami tejto Zmluvy. Ak objednávateľ zistí, že poskytovateľ postupuje v rozpore so svojimi povinnosťami alebo podmienkami tejto Zmluvy, je oprávnený písomne vyzvať (výzva musí obsahovať vytýkané nedostatky a nápravnú lehotu na odstránenie vytýkaných nedostatkov) a dožadovať sa toho, aby poskytovateľ odstránil vytýkaný nesúlad svojho konania a aby si plnil svoje povinnosti riadnym spôsobom. Ak tak poskytovateľ neurobí v primeranej lehote mu na to poskytnutej a vytýkané nedostatky neodstráni, je objednávateľ oprávnený odstúpiť od tejto Zmluvy.
  7. Objednávateľ je oprávnený kontrolovať výkon činností poskytovateľa všetkými dostupnými technickými prostriedkami (prostredníctvom kamerových záznamov, záznamov o pohybe, kontrolným vážením, kontrolou výkazov prác a vážnych lístkov a iné) a aj osobne prostredníctvom svojich oprávnených zástupcov, pričom poskytovateľ je povinný umožniť na žiadosť objednávateľa účasť takýchto oprávnených zástupcov objednávateľa pri výkone činností poskytovateľa.
  8. Poskytovateľ je povinný vykonávať činnosti v zmysle tejto Zmluvy v termínoch určených v objednávkach objednávateľa a je tiež povinný dodržať všetky agrotechnické termíny a Harmonogram. V prípade, ak sa poskytovateľ dostane do omeškania s plnením povinností je povinný vykonať činnosť v náhradnom termíne avšak vždy  v nasledujúcich 24 hodinách. V prípade dlhšieho omeškania poskytovateľa vzniká objednávateľovi nárok na zaplatenie zmluvnej pokuty z titulu omeškania poskytovateľa s plnením jeho povinností a to vo výške uvedenej v ods. 8.1. Zmluvy.
  9. Poskytovateľ je povinný objednávateľa informovať o všetkých skutočnostiach, ktoré môžu mať vplyv na plnenie tejto Zmluvy, najmä je povinný oboznámiť objednávateľa o skutočnostiach, ktoré môžu mať vplyv na meškanie termínov výkonu činností, o nemožnosti plnenia tejto Zmluvy z akéhokoľvek dôvodu a o spôsobení akejkoľvek škody pri výkone prác a činností podľa tejto Zmluvy. Poskytovateľ nie je v omeškaní s plnením povinností dodržiavať agrotechnické termíny a Harmonogram v spojitosti s odvolanou alebo neudelenou objednávkou objednávateľa podľa ods. 1.6. až 1.8. Zmluvy, ak o hrozbe takéhoto omeškania objednávateľa písomne upovedomí.
  10. Technické závady na strojovom vybavení nemôžu byť dôvodom na neplnenie povinností podľa Zmluvy, poskytovateľ je povinný zabezpečiť dostatočný počet potrebnej techniky alebo postupy na riešenie havarijných situácii podľa ods. 2.4. Zmluvy tak, aby plynule plnil predmet zmluvy.
  11. Poskytovateľ je povinný pri vykonávaní činností podľa tejto Zmluvy dodržiavať podmienky tejto Zmluvy a je povinný pri plnení povinností podľa tejto Zmluvy postupovať tak aby bolo jeho konanie v súlade s príslušnými všeobecne záväznými právnymi predpismi Slovenskej republiky ako aj inými pravidlami a predpismi, ktoré regulujú činnosti poskytovateľa podľa tejto Zmluvy. Poskytovateľ je najmä povinný:
* Pri ošetrovaní drevín musí poskytovateľ dodržiavať všetky predpisy súvisiace s ošetrovaním drevín a to: STN 83 7010 Ošetrovanie, udržiavanie a ochrana stromovej vegetácie, zákon č. 543/2002 Z. z. o ochrane prírody a krajiny a vykonávaciu vyhlášku č. 24/2003 Z. z. v znení neskorších predpisov, Arboristický štandard: Rez stromov;
* Výrub drevín musí poskytovateľ vykonať až po nadobudnutí právoplatnosti Rozhodnutia o povolení výrubu daných drevín;
* Výrub inváznych drevín musí poskytovateľ vykonať v zmysle Prílohy č. 2 Vyhlášky MŽP SR č. 24/2003 Z. z., ktorou sa vykonáva Zákon č. 543/2002 Z. z. o ochrane prírody a krajiny. Pri chemickom spôsobe odstraňovania sa musia dodržiavať ustanovenia Vyhlášky č. 488/2011 Z. z., ktorou sa ustanovujú podrobnosti o zásadách a opatreniach na ochranu zdravia ľudí, zdrojov pitnej vody, včiel, zveri, vodných a iných necieľových organizmov, životného prostredia a osobitných oblastí pri používaní prípravkov na ochranu rastlín.
  1. Poskytovateľ je povinný (i) riadne a včas plniť svoje finančné záväzky voči svojim subdodávateľom a na požiadanie poskytovateľa (ii) preukázať objednávateľovi splnenie svojich splatných povinností voči subdodávateľom doručením zoznamu faktúr subdodávateľov a výpisom z bankového účtu, a to do 3 pracovných dní od požiadania. V zmysle §41 ods. 7 zákona o verejnom obstarávaní sa zmluvné strany výslovne dohodli, že objednávateľ je oprávnený uhradiť náležitú platbu za skutočne a riadne dodaný tovar, práce alebo služby priamo subdodávateľovi poskytovateľa za súčasného splnenia nasledovných podmienok:
     1. poskytovateľ je v omeškaní s plnením ktorejkoľvek z povinností podľa prvej vety tohto ustanovenia po dobu viac ako 10 dní;
     2. subdodávateľ objednávateľa písomne požiada o priamu platbu a preukáže, že službu, prácu alebo tovar, ktorými plnil poskytovateľ svoje povinnosti podľa tejto zmluvy skutočne a riadne dodal (preberací protokol potvrdený poskytovateľom alebo objednávateľom);
     3. poskytovateľ kvalifikovane nenamietne priamu platbu subdodávateľovi, pričom za kvalifikované námietky sa považujú také, ktorými poskytovateľ preukáže, že subdodávateľ tovar, práce alebo služby nedodal riadne a včas, alebo že dôvodom na nezaplatenie je uplatnenie práv z vád podľa zmluvy medzi poskytovateľom a jeho subdodávateľom;
  2. Platba objednávateľa subdodávateľovi podľa ods. 2.12. Zmluvy sa započítava na jeho povinnosť zaplatiť poskytovateľovi za služby podľa tejto Zmluvy.
  3. Poskytovateľ je povinný pri poskytovaní služieb podľa tejto Zmluvy mať prijaté opatrenia za účelom dosiahnutia pozitívnych sociálnych vplyvov v zmysle § 2 ods. 5 písm. p) Zákona o verejnom obstarávaní, a to niektoré z nasledovných opatrení smerujúcich:
     1. k vytvoreniu alebo podpore tvorby pracovných príležitostí,
     2. k dôstojným, spravodlivým a uspokojivým pracovným podmienkam nad rámec zákonom vyžadovanej povinnosti ich zabezpečenia,
     3. k začleneniu znevýhodnených, ohrozených alebo vylúčených osôb a skupín osôb do spoločenských vzťahov a zjednodušeniu ich prístupu na trh práce,
     4. k zvýšeniu dostupnosti a použiteľnosti tovarov, služieb a stavebných prác pre zdravotne postihnuté osoby,
     5. k etickému a spravodlivému obchodovaniu, zabezpečeniu rastu ekonomiky založenej na vedomostiach a inováciách,
     6. k udržateľnosti zdrojov a sociálnej a územnej súdržností alebo
     7. k zvyšovaniu zodpovednosti dodávateľov vo vzťahu k záujmom spoločnosti, najmä integrovaním sociálne prospešných aktivít do činnosti dodávateľa a spoluprácou s jeho činnosťou dotknutými subjektmi alebo zmierňovaniu dôsledkov ekonomického a sociálneho zaostávania najmenej rozvinutých okresov.
  4. Za účelom dosiahnutia pozitívnych sociálnych vplyvov v zmysle bodu 2.14. sa Poskytovateľ zaväzuje:
     1. zverejňovať oznamy o nábore zamestnancov, ktorými bude poskytovateľ vykonávať služby podľa tejto Zmluvy tak, aby k nim mali zabezpečený priamy prístup znevýhodnené, ohrozené alebo vylúčené osoby, najmä vyvesením písomným oznamov na vhodných miestach, nevyžadovaním výlučne elektronickej komunikácie a iné.
  5. Poskytovateľ je povinný objednávateľovi na požiadanie do 5 pracovných dní preukázať splnenie povinností podľa bodu 2.14. a 2.15. Zmluvy.

# **Povolenia a súhlasy**

* 1. Za účelom riadneho plnenia povinností podľa tejto Zmluvy je poskytovateľ povinný získať všetky potrebné povolenia, súhlasy a kvalifikácie v zmysle príslušných právnych predpisov a Zákona, najmä nie však výlučne:
     1. odborná spôsobilosť na arboristické práce preukázaná platným arboristickým certifikátom SCA-PP (Slovenský certifikovaný arborista – pozemný pracovník) alebo platným arboristickým certifikátom ETW (European treeworker – európsky arborista);
     2. absolvovanie minimálne základného stromolezeckého kurzu aspoň 1 osoby, ktorá bude vykonávať činnosti súvisiace so starostlivosťou o dreviny, nepreukazuje sa, ak poskytovateľ predloží arboristický certifikát ETW (European treeworker – európsky arborista;
     3. odborné stredoškolské záhradnícke vzdelanie minimálne dvoch pracovníkov poskytovateľa preukázaný dokladom o ukončení takéhoto vzdelania;
  2. Povolenia, súhlasy a kvalifikácie podľa ods. 3.1. Zmluvy musia ostať v platnosti počas celej doby trvania Zmluvy. V prípade potreby predĺženia, opätovného vydania alebo zmeny jednotlivých povolení je poskytovateľ povinný zabezpečiť takéto predĺženie, opätovné vydanie alebo zmenu v dostatočnom časovom predstihu tak, aby disponoval všetkými potrebnými povoleniami nepretržite počas celej doby platnosti Zmluvy a mohol riadne vykonávať všetky činnosti v zmysle Zmluvy.
  3. Poskytovateľ je povinný byť počas celej doby účinnosti tejto Zmluvy držiteľom platného certifikátu Systému environmentálneho manažérstva ISO 14001 v oblasti predmetu Zmluvy a plateného certifikátu o zavedení systému riadenia kvality v zmysle požiadaviek normy EN ISO 9001 – systém manažérstva kvality vydaného nezávislou inštitúciou alebo iného rovnocenné osvedčenie vydané príslušnými orgánmi členských štátov EÚ.
  4. Poskytovateľ je povinný počas celej doby účinnosti tejto Zmluvy mať pre účely plnenia svojich povinností podľa tejto Zmluvy k dispozícií potrebné materiálne (autá, mechanizmy, nástroje), personálne a technické zdroje v takom rozsahu, aby mohol plniť svoje povinnosti vyplývajúce z tejto Zmluvy riadne avčas.

# **Prehlásenia a ostatné povinnosti poskytovateľa**

* 1. Poskytovateľ je tiež povinný predložiť na vyžiadanie objednávateľa doklady s úplnými a pravdivými informáciami preukazujúce spôsob nakladania s odpadom, a to najneskôr do 30 dní odo dňa doručenia písomnej žiadosti.
  2. Poskytovateľ prehlasuje, že je plne oprávnený uzatvoriť túto Zmluvu a má všetky potrebné oprávnenia, povolenia a licencie potrebné na výkon činností podľa tejto Zmluvy. Poskytovateľ vyhlasuje a voči objednávateľovi zodpovedá za to, že pri uzavretí tejto Zmluvy a po celú dobu jej trvania je a nepretržite bude zapísaný v registri partnerov verejného sektora podľa zákona č. 315/2016 Z. z., pričom osobitne zodpovedá aj za aktuálnosť zapísaných údajov. Poskytovateľ je voči objednávateľovi zodpovedný za to, že aj jeho subdodávatelia po celý čas trvania Zmluvy budú zapísaní v registri partnerov verejného sektora, ak im táto povinnosť vyplýva zo zákona č. 315/2016 Z.z.
  3. Poskytovateľ prehlasuje, že ku dňu uzavretiu tejto Zmluvy (i) má uzavreté povinné zmluvné poistenie a havarijné poistenie na všetky vozidlá, ktorými bude vykonávať činnosti podľa tejto Zmluvy a že je (ii) poistený voči akejkoľvek zodpovednosti za škody spôsobenej akýmkoľvek tretím osobám, ktorú môže spôsobiť pri výkone činnosti podľa tejto Zmluvy. Požadovaný rozsah poistenia Poskytovateľa za škodu podľa predchádzajúcej vety musí byť minimálne vo výške predpokladanej ročnej fakturácie. Poskytovateľ je povinný písomne preukázať objednávateľovi poistenie ako aj rozsah poistenia zodpovednosti za škodu najneskôr pri vystavení prvej faktúry podľa tejto Zmluvy a PZP a havarijné poistenie na požiadanie. Poskytovateľ je povinný udržiavať všetky poistenia v platnosti počas celého obdobia trvania tejto Zmluvy.
  4. Poskytovateľ je povinný písomne informovať objednávateľa o zmene vlastníckej štruktúry poskytovateľa, o zmene spoločníkov, akcionárov alebo zmene konečných užívateľov výhod poskytovateľa, a to v predstihu 30 kalendárnych dní a žiadať o súhlas so zmenou vlastníckej štruktúry s výnimkou osôb spriaznených k súčasnému konečnému užívateľovi. Objednávateľ neodmietne súhlas so zmenou vlastníckej štruktúry, ak súčasný konečný užívateľ poskytne ručenie objednávateľovi za plnenie záväzkov poskytovateľa podľa tejto zmluvy.

# **Trvanie Zmluvy**

* 1. Táto Zmluva sa uzatvára na dobu určitú od 1.1.2021 do 31.12.2025.
  2. Zmluvné strany sa dohodli, že táto Zmluva môže byť ukončená alebo zanikne len z nasledovných dôvodov:
     1. na základe písomnej dohody zmluvných strán,
     2. na základe odstúpenia od Zmluvy ktoroukoľvek zo zmluvných strán podľa odseku 5.4. a 5.5. Zmluvy,
     3. uplynutím doby trvania podľa ods. 5.1. Zmluvy,
     4. na základe dôvodov ktoré vyplývajú priamo z príslušných právnych predpisov.
  3. Zmluvné strany môžu ukončiť túto Zmluvu na základe písomnej dohody, pričom Zmluva zanikne ku dňu, ktorý zmluvné strany označia ako deň ukončenia tejto Zmluvy.
  4. Poskytovateľ je oprávnený písomne odstúpiť od tejto Zmluvy len pre prípad omeškania objednávateľa s úhradou splatnej faktúry, pričom poskytovateľ je oprávnený od tejto Zmluvy odstúpiť pre tento prípad len vtedy, ak písomne upozornil objednávateľa na jeho omeškanie s platením splatnej faktúry a objednávateľ aj napriek takémuto upozorneniu nespornú sumu príslušnej faktúry neuhradí do 45 dní od doručenia upozornenia objednávateľovi.
  5. Objednávateľ je oprávnený písomne odstúpiť od tejto Zmluvy pre opakované porušenie menej závažných povinností poskytovateľom alebo podstatné porušenie povinností poskytovateľom alebo z dôvodov a v prípadoch uvedených v §19 Zákona o verejnom obstarávaní č. 343/2015 Z. z. Objednávateľovi právo odstúpiť zanikne, ak ním vytýkané porušenie povinnosti je napravené poskytovateľom v lehote 15 dní od doručenia výzvy na odstránenie porušenia. V prípade takéhoto odstúpenia táto Zmluva zaniká dňom doručenia odstupujúceho prejavu poskytovateľovi alebo neskorším dňom, ktorý určí v odstúpení objednávateľ. S prihliadnutím na dĺžku procesu obstarania nového poskytovateľa, poskytovateľ berie na vedomie a vyslovene súhlasí s tým, že deň účinnosti odstúpenia je objednávateľ oprávnený stanoviť najneskôr do uplynutia 6 mesiacov od doručenia odstúpenia, pričom poskytovateľ v období medzi doručením odstúpenia a ukončením zmluvy je naďalej v plnom rozsahu povinný plniť si svoje zmluvné povinnosti.
  6. V prípade odstúpenia od tejto Zmluvy niektorou zo zmluvných strán si zmluvné strany vzájomne vyrovnajú všetky pohľadávky a záväzky vzniknuté do dňa účinnosti odstúpenia.
  7. Odstúpením od Zmluvy niektorou zo Zmluvných strán nie je dotknuté jej právo na uplatnenie si svojich nárokov vyplývajúcich z porušenia Zmluvy, vrátane jej oprávnenia na náhradu škody. Poskytovateľ berie na vedomie, že škoda objednávateľa bude zahŕňať aj náklady na nové verejné obstarávanie.
  8. Odstúpenie od tejto Zmluvy sa doručuje druhej zmluvnej strane doporučeným listom s doručenkou zaslaným na adresu sídla zapísanú v Obchodnom registri, alebo na adresu, ktorá je medzi zmluvnými stranami písomne dohodnutá. Pokiaľ si zmluvná strana, ktorej je odstúpenie od Zmluvy určené a zaslané týmto spôsobom toto z akéhokoľvek dôvodu neprevezme, považuje sa odstúpenie od tejto Zmluvy za doručené na 5. deň odo dňa jeho odoslania, aj keď sa adresát o doručení (uložení na pošte) nedozvedel. Odstúpenie od Zmluvy je možné doručiť aj osobne do podateľne zmluvnej strany, ktorej je určené. V prípade, ak adresát odmietne odstúpenie od Zmluvy prevziať, považuje sa toto za doručené dňom, kedy bolo toto prevzatie odmietnuté.
  9. Zánik Zmluvy podľa tohto článku sa nedotýka nároku na zaplatenie zmluvných pokút, náhrady škody vzniknutej porušením tejto Zmluvy, zmluvných ustanovení týkajúcich sa voľby práva, riešenia sporov medzi zmluvnými stranami a ostatných ustanovení, ktoré podľa tejto zmluvy alebo vzhľadom na svoju povahu majú trvať aj po ukončení zmluvy.
  10. Pre účely vzniku práva objednávateľa na odstúpenie od zmluvy sa za opakované porušenie povinností považuje už druhé porušenie tej istej alebo obdobnej povinnosti poskytovateľom a za podstatné porušenie povinností sa považuje (i) porušenie takej povinnosti, ktorej hodnota plnenia prevyšuje sumu 30.000 EUR alebo (ii) porušenie tej povinnosti podľa Zmluvy, ktorá je sankcionovaná zmluvnou pokutou alebo s porušením ktorej je výslovne upravené právo odstúpiť alebo (iii) porušenie každej z nasledovných povinností, ak porušenie trvá dlhšie ako 10 kalendárnych dní:
      1. Povinnosť byť držiteľom všetkých súhlasov a povolení na vykonávanie činností podľa tejto Zmluvy vrátane povolení a kvalifikácii podľa ods. 3.1. Zmluvy,
      2. Povinnosť byť držiteľom certifikátov podľa ods. 3.3. Zmluvy,
      3. Povinnosť vykonávať zmluvu na strojovom a technickom vybavení podľa ods. 3.4. Zmluvy,
      4. Povinnosť mať uzavreté poistenia v zmysle ods. 4.3. Zmluvy,
      5. Všetky povinnosti týkajúce sa zápisov v registri partnerov verejného sektora podľa ods. 4.2. Zmluvy,
      6. Povinnosť uvádzať pri fakturácii povinné prílohy podľa ods. 6.10. Zmluvy,
      7. Všetky povinnosti týkajúce sa subdodávateľov uvedené v ods. 2.5. Zmluvy,
      8. Povinnosť platiť riadne a včas svojím subdodávateľom podľa ods. 2.12. Zmluvy,

# **Cena a platobné podmienky**

* 1. Cena za predmet plnenia podľa tejto Zmluvy vychádza z ponuky Poskytovateľa vo verejnej súťaži vyhlásenej objednávateľom. Cena za predmet plnenia je určená na základe jednotkových cien a predpokladaného množstva výkonov za 5 rokov spolu a maximálna úhrnná cena na obdobie 5 rokov pre zazmluvnený druh činností je spolu .................................. EUR bez DPH. Jednotkové ceny za poskytnuté služby tvoria Prílohu č. 2 Zmluvy „Cenník“.
  2. Cenu uvedenú v ods. 6.1. Zmluvy nie je možné prekročiť a v prípade doručenia faktúry poskytovateľa na sumu, ktorá by spolu s predchádzajúcimi fakturovanými výkonmi prekračovala maximálnu úhrnnú cenu je objednávateľ oprávnený odstúpiť a zároveň by bol oprávnený uplatniť zmluvnú pokutu voči poskytovateľovi vo výške nákladov, ktoré by bolo potrebné vynaložiť na dovtedy nezrealizované činnosti, ktoré mali byť vykonané podľa tejto zmluvy počas jej zmluvného obdobia uvedeného v ods. 5.1. Zmluvy.
  3. V prípade, ak je cena v zmysle Cenníka a tejto Zmluvy určená ako jednotková, bude určená ako násobok tejto jednotkovej ceny a mernej jednotky (napríklad metre, metre štvorcové, metre kubické, tony, kilometre, kusy) alebo časového obdobia (rok) skutočne zrealizovaného výkonu služby, t. j. fakturovaných činností poskytovateľa podľa tejto Zmluvy..
  4. V prípade, ak je cena v zmysle Cenníka a tejto Zmluvy určená ako hodinová, bude určená na základe počtu hodín odpracovaných každým pracovníkom poskytovateľa alebo počtu hodín činnosti každého stroja poskytovateľa.
  5. V prípade, ak je cena v zmysle Cenníka a tejto Zmluvy určená ako paušál, bude určená ako suma uvedená v Cenníku za každý úkon alebo súhrn činností, vykonaním ktorých vzniká v zmysle Cenníka a tejto Zmluvy nárok na jej zaplatenie.
  6. Zmluvné strany sa dohodli, že výška cien definovaná v Cenníku je dohodnutá ako pevná bez možnosti premietnutia vývoja inflácie alebo deflácie.
  7. Pre odstránenie akýchkoľvek pochybností, zmluvné strany prehlasujú že v celkovej cene podľa jednotkových cien - bod 6.1 tejto Zmluvy sú zahrnuté všetky náklady poskytovateľa na práce, výkony a činnosti vykonané jeho zamestnancami alebo subdodávateľmi uskutočnené pri poskytovaní služieb podľa tejto Zmluvy, najmä náklady na PHM, technické vybavenie, strojový park a akékoľvek pracovné nástroje poskytovateľa, akékoľvek náklady spojené so zamestnancami Poskytovateľa ako náklady na stravné, ubytovanie, ochranné prostriedky a dopravu zamestnancov, ako aj akékoľvek iné náklady ktoré poskytovateľ vynaloží pri vykonávaní služieb podľa akékoľvek náklady súvisiace s nákupom a dopravou materiálu potrebného pre výkon činností podľa tejto Zmluvy, ako náklady na obstaranie súhlasov správcov vedení inžinierskych sietí a zariadení, na obstaranie povolení, nákladov na zabratie verejného priestranstva, na odstránenie vozidiel a na komunikáciu s obyvateľmi, nákladov na nákup, skladné, nákladné, výložné materiál, a tiež akékoľvek náklady poskytovateľa, ktoré mu vzniknú v súvislosti dodržiavaním príslušných zákonov o ochrane životného prostredia ako náklady na odstraňovanie havárií a škôd na životnom prostredí, ktoré vzniknú pri výkone činností poskytovateľa podľa tejto Zmluvy a všetky iné náklady, ktoré poskytovateľ vynaloží pri vykonávaní činností podľa tejto Zmluvy. V cenách sú zahrnuté aj náklady zber, odvoz a likvidáciu odpadu, ako aj všetky poplatky za uloženie odpadu alebo bioodpadu.
  8. Každá faktúra poskytovateľa musí obsahovať len odmenu za skutočne vykonané služby podľa tejto Zmluvy . Poskytovateľ bude faktúry vystavovať mesačne pozadu, pričom je oprávnený faktúru vystaviť do 15. dňa mesiaca, ktorý nasleduje po mesiaci, v ktorom došlo k vykonaniu fakturovaných prác zo strany poskytovateľa. Každá faktúra vystavená poskytovateľom v súvislosti s touto Zmluvou musí tiež obsahovať náležitosti podľa § 71 zákona č. 222/2004 Z. z. o dani z pridanej hodnoty a zákona č.431/2002 Z. z. o účtovníctve, pričom zároveň musí obsahovať:

6.8.1 označenie objednávateľa a poskytovateľa, adresu ich sídla, IČO, IČ DPH poskytovateľa

6.8.2 označenie predmetu fakturovaného plnenia,

* + 1. číslo zmluvy, číslo faktúry, deň vystavenia faktúry, údaj o splatnosti faktúry,
    2. označenie peňažného ústavu a číslo účtu poskytovateľa,
    3. fakturovanú čiastku vyčíslenú bez DPH ako aj s DPH,
    4. sumu DPH samostatne.
  1. Zmluvné strany sa dohodli, že splatnosť každej faktúry vystavenej podľa tejto Zmluvy bude 30 dní, pričom lehota splatnosti začne plynúť okamihom doručenia faktúry do sídla objednávateľa.
  2. Zmluvné strany sa dohodli, že povinnou súčasťou každej faktúry vystavenej poskytovateľom podľa tejto Zmluvy budú:
     1. súpis poskytnutých služieb podľa denníka služieb kontrasignovaný objednávateľom,
     2. odovzdávacie a preberacie protokoly vykonaných prác, doklady z kompostárne a zo Zberného dvora a vážne listy. Všetky doklady musia byť potvrdené zástupcom objednávateľa,
     3. v prípade refundácie akýchkoľvek nákladov súvisiacich s poskytnutou službou priloží poskytovateľ k faktúre doklad o ich vynaložení.
  3. V prípade, že faktúra nebude obsahovať náležitosti uvedené v tejto Zmluve, alebo povinné prílohy vyplývajúce z ods. 6.10 Zmluvy, je objednávateľ oprávnený vrátiť takúto faktúru poskytovateľovi na doplnenie alebo opravu. V takom prípade sa preruší plynutie lehoty splatnosti faktúry a nová 30–dňová lehota splatnosti začne plynúť doručením opravenej faktúry do sídla objednávateľa.
  4. Vystaveniu každej faktúry zo strany poskytovateľa bude predchádzať kontrola súpisu vykonaných služieb (t.j. vykoná sa kontrola príslušných zápisov zo súpisu poskytnutých služieb, odovzdávacích a preberacích protokolov, vážnych listov, dokladov o vynaložených nákladoch) a ich podpísanie zodpovednými zástupcami zmluvných strán na základe zistenia skutočne vykonaných služieb. Kontrola súpisu poskytnutých služieb bude prebiehať mesačne, pričom poskytovateľ je povinný predložiť objednávateľovi všetky potrebné podklady do 5-teho pracovného dňa v mesiaci, ktorý bude nasledovať po mesiaci, počas ktorého boli vykonané práce zo strany poskytovateľa. Objednávateľ je povinný do 5 pracovných dní od predloženia súpisu poskytnutých služieb, tieto písomne odsúhlasiť, pokiaľ tomu nebránia závažné okolnosti, ktoré si vyžadujú dlhšiu lehotu na odsúhlasenie najneskôr do 30 dní. Objednávateľ je oprávnený v rámci kontroly oprávnenosti faktúry žiadať od poskytovateľa doklad o preukázaní, že záväzky poskytovateľa voči jeho subdodávateľom sú ku dňu vystavenia faktúry vysporiadané v plnom rozsahu. Do doručenia takéhoto dokladu sa prerušuje lehota splatnosti príslušnej faktúry.
  5. V prípade, že objednávateľ zistí, že služby neboli poskytnuté v rozsahu alebo v súlade s touto Zmluvou, nie je povinný takéto služby odsúhlasiť. V takomto prípade objednávateľ písomne oznámi poskytovateľovi požiadavku na poskytnutie služieb, ktoré neboli vykonané v rozsahu alebo spôsobom podľa tejto Zmluvy. Pokiaľ poskytovateľ tieto reklamované služby nevykoná, nie je objednávateľ povinný uhradiť faktúru a takýmto konaním sa nedostane do omeškania s platením fakturovanej sumy. V prípade, že objednávateľ z predložených dokladov zistí, že poskytovateľ zahrnul do výkazu činnosti, ktoré nespadajú pod rozsah tejto Zmluvy je povinný o tomto upovedomiť poskytovateľa, pričom v takomto rozsahu nie je objednávateľ povinný práce zaplatiť, pokiaľ sa zmluvné strany nedohodnú písomne inak.
  6. Platobná povinnosť objednávateľa sa považuje za splnenú v deň, kedy bude z jeho bankového účtu odpísaná príslušná platba v prospech bankového účtu poskytovateľa.

# **Vady diela a záruky, zodpovednosť za škodu**

* 1. Poskytovateľ zodpovedá za to, že výsledok jeho činností a výkonov bude zodpovedať Prílohe č. 1 a zákonným požiadavkám.
  2. Poskytované služby a vykonané činnosti poskytovateľa podľa tejto Zmluvy majú vady, ak nezodpovedajú výsledku určenému v tejto Zmluve, najmä ak nespĺňajú požiadavky stanovené všeobecne záväznými právnymi predpismi, touto Zmluvou alebo slovenskými technickými normami vrátane noriem harmonizovaných s normami EÚ.
  3. Práva zo zodpovednosti za vady musia byť uplatnené bez zbytočného odkladu najneskôr do 2 mesiacov od ich zistenia.
  4. Poskytovateľ je povinný vady odstrániť, najneskôr do 24 hodín od obdržania reklamácie poskytovateľom.
  5. V prípade prebiehajúceho alebo hroziaceho omeškania s plnením povinností poskytovateľa podľa tejto Zmluvy je objednávateľ oprávnený uvedené činnosti, s ktorých výkonom je poskytovateľ v omeškaní, zabezpečiť sám alebo prostredníctvom tretej osoby, a to na náklady poskytovateľa. Nárok na zaplatenie zmluvnej pokuty tým nie je dotknutý.
  6. Poskytovateľ v plnom rozsahu zodpovedá za škodu, ktorú spôsobí pri poskytovaní služieb podľa Zmluvy objednávateľovi a tretím osobám. Zmluvné strany sa ďalej dohodli, že v prípade vzniku akejkoľvek environmentálnej alebo hygienickej zodpovednosti objednávateľa, najmä v prípade uloženia pokút alebo iných sankcií zo strany príslušných orgánov za porušenie Zákona alebo iného príslušného právneho predpisu, ktorá bola spôsobená porušením povinnosti poskytovateľa podľa tejto Zmluvy, sa poskytovateľ zaväzuje nahradiť objednávateľovi všetky škody s tým súvisiace, najmä nie však výlučne refundovať všetky sankcie, pokuty alebo poplatky ako aj súvisiace náklady, ktoré musel objednávateľ vynaložiť v súvislosti s týmito porušeniami.

# **Sankcie**

* 1. V prípade, ak poskytovateľ nedodrží termíny a podmienky uvedené v objednávke alebo ak neuskutoční náhradný výkon činností podľa tejto Zmluvy v lehotách uvedených v ods. 7.4. Zmluvy, tak objednávateľovi vznikne nárok na zmluvnú pokutu vo výške 20% z priemernej dennej fakturácie poskytovateľa za činnosti podľa tejto zmluvy, za každých začatých 24 hodín omeškania poskytovateľa.
  2. V prípade, ak poskytovateľ neodovzdá všetok bioodpad do Kompostárne podľa ods. 1.3. Zmluvy a/alebo ostatný odpad na Zberný dvor podľa ods. 1.4. Zmluvy, je povinný zaplatiť zmluvnú pokutu vo výške 5,- EUR za každý kilogram odpadu, s ktorým bude nakladať inak ako v súlade s touto Zmluvou.
  3. Objednávateľ je oprávnený uplatniť zľavu vo výške 10% z priemernej mesačnej fakturácie za činnosti podľa tejto zmluvy za nesplnenie povinnosti poskytovateľa vykonanej v daný kalendárny mesiac, ak poskytovateľ nedodržal parametre definované pre jednotlivých službách uvedené v Prílohe 1 Zmluvy vo vzťahu k 20% výkonov, ktoré sa v daný mesiac vykonávali a takúto vadu nie je možné odstrániť postupom podľa ods. 7.3. až 7.5 Zmluvy.
  4. Objednávateľ je oprávnený uplatniť zľavu vo výške 10% z priemernej mesačnej fakturácie za činnosti podľa tejto zmluvy za nesplnenie povinnosti poskytovateľa podľa ods. 3.1. až 3.4. Zmluvy za každý mesiac omeškania.
  5. Objednávateľ je oprávnený sumu, ktorá predstavuje zmluvnú pokutu oprávnene udelenú poskytovateľovi, započítať oproti ktorejkoľvek ním vystavenej faktúre.
  6. Nároky objednávateľa na náhradu škody z titulu porušenia zmluvnej povinnosti zabezpečenej zmluvnou pokutou podľa tohto článku nie sú zaplatením zmluvnej pokuty dotknuté.
  7. V prípade, že sa dostane objednávateľ do omeškania s uhradením akejkoľvek oprávnene fakturovanej sumy, poskytovateľovi vznikne nárok na úroky z omeškania vo výške 0,5% z dlžnej sumy za každý aj začatý mesiac omeškania.

# **Vyššia moc**

## Nepovažuje sa za porušenie tejto Zmluvy, ak ktorákoľvek zo zmluvných strán nemôže plniť svoje zmluvné povinnosti z dôvodu prekážky, ktorá nastala nezávisle od vôle povinnej zmluvnej strany a bráni jej v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala (napr. vojna, celoštátny štrajk, zemetrasenie, záplava, požiare, teroristický útok, atď.). Na základe požiadavky druhej zmluvnej strany, dotknutá zmluvná strana predloží doklad o existencii okolností vylučujúcich zodpovednosť/vis maior, ktorý vydajú príslušné úrady alebo organizácia zastupujúca záujmy krajiny pôvodu.

## Pokiaľ sa zmluvné strany písomne nedohodnú inak, zmluvne dohodnuté termíny sa predlžujú o dobu trvania okolností vylučujúcich zodpovednosť/vis maior. Ak doba ich trvania presahuje 30 dní, ktorákoľvek zo zmluvných strán je oprávnená písomne odstúpiť od tejto Zmluvy bez akýchkoľvek negatívnych právnych dôsledkov pre odstupujúcu zmluvnú stranu.

## Pred ukončením Zmluvy budú zmluvné strany viesť rokovania o možnej zmene v obsahu tejto Zmluvy. Ak takéto rokovania nebudú úspešne ukončené do 10 dní, môže ktorákoľvek zo zmluvných strán od tejto Zmluvy odstúpiť.

## Zmluvná strana, ktorá porušuje svoju povinnosť, alebo ktorá s prihliadnutím na všetky okolnosti má vedieť, že poruší svoju povinnosť zo zmluvného vzťahu je povinná oznámiť písomne druhej zmluvnej strane povahu prekážky, ktorá bráni, alebo bude brániť v plnení povinnosti, o jej dôsledkoch a predpokladanom trvaní. Správa sa musí podať bez zbytočného odkladu po tom, čo sa povinná zmluvná strana o prekážke dozvedela, alebo pri náležitej starostlivosti mohla dozvedieť. Škody vyplývajúce z neskorého oznámenia o hrozbe alebo vzniku vis maior bude niesť zmluvná strana zodpovedná za takéto neskoré oznámenie.

# **Záväzok mlčanlivosti**

## Zmluvné strany súhlasia, že všetky informácie a skutočnosti, ktoré získali akýmkoľvek spôsobom o druhej zmluvnej strane a jej činnosti pri verejnej súťaži vyhlásenej objednávateľom, uzavretí a plnení tejto Zmluvy, avšak nielen v súvislosti s ňou, sa považujú za dôverné a majú charakter obchodného tajomstva (vrátane údajov o cene skladného, ktoré platí poskytovateľ). Zmluvné strany sa zaväzujú takéto informácie a skutočnosti neposkytnúť a nesprístupniť tretím osobám a nevyužiť na iný účel, ako na plnenie tejto Zmluvy.

## Povinnosť nezverejňovania sa nevzťahuje na informácie a skutočnosti, ktoré:

## sú verejne prístupné, alebo ktoré sa bez zavinenia zmluvnej strany, ktorá tieto získala, stanú verejne prístupnými, alebo

## boli druhej zmluvnej strane preukázateľne známe pred nadobudnutím platnosti zmluvy, alebo

## zmluvná strana tieto získala od tretej strany, ktorá nie je viazaná povinnosťou mlčanlivosti voči strane, ktorej sa takéto informácie týkajú, alebo

## sa majú sprístupniť a poskytnúť v zmysle všeobecne záväzných právnych predpisov alebo na základe vyžiadania oprávnených orgánov v rozsahu určenom platnými všeobecne záväznými právnymi predpismi.

## Poskytovateľ je povinný zaviazať záväzkom mlčanlivosti v rozsahu tohto článku aj svojich pracovníkov, poverených plnením povinností poskytovateľa podľa tejto Zmluvy.

## Poskytovateľ sa zaväzuje zachovávať mlčanlivosť v zmysle ustanovenia § 79 zákona č. 18/2018 Z. z. o ochrane osobných údajov v znení neskorších predpisov.

## Ukončenie platnosti a účinnosti tejto Zmluvy z akýchkoľvek dôvodov nemá vplyv na povinnosť zachovávať mlčanlivosť, ktorá trvá aj po skončení platnosti a účinnosti tejto Zmluvy.

## Zmluvné strany sú zodpovedné za akékoľvek preukázané škody spôsobené porušením záväzku mlčanlivosti.

## V prípade ak o to požiada ktorákoľvek zmluvná strana, druhá zmluvná strana je povinná vrátiť do 5 pracovných dní všetky originály a kópie získaných dôverných informácií a je povinná vymazať všetky oznamy a informácie uchované v elektronickej forme vrátane alebo odvolávajúce sa na získané dôverné informácie. Takáto požiadavka však nesmie tvoriť prekážku riadnemu plneniu tejto Zmluvy, inak je druhá zmluvná strana oprávnená vrátenie takýchto dokumentov odmietnuť.

## Zmluvné strany môžu vyhotoviť záložnú kópiu dôverných informácií, ktoré môžu poslúžiť ako základ pre dokazovanie plnenia zodpovedajúceho Zmluve, avšak táto informácia sa smie použiť len v prípade sporu ohľadom primeranosti plnenia a musí byť naďalej považovaná za dôvernú informáciu.

* 1. Poskytovateľ je oprávnený odvolávať sa na túto Zmluvu, alebo na spoluprácu s objednávateľom, iba s predchádzajúcim písomným a výslovným súhlasom objednávateľa. Objednávateľ je oprávnený kedykoľvek zrušiť svoj predchádzajúci súhlas písomnou formou bez udania dôvodu.

# **Riešenie sporov**

* 1. Zmluvné strany sa zaväzujú vynaložiť všetko úsilie na to, aby akékoľvek spory, kontroverzie alebo rozpory, ktoré môžu vzniknúť medzi nimi v súvislosti s touto Zmluvou, vrátane jej porušenia, ukončenia alebo neplatnosti, urovnali priateľskou diskusiou.
  2. Ak ktorákoľvek zmluvná strana odmietne dohodnúť sa alebo zúčastniť sa diskusie, alebo ak akékoľvek spory, kontroverzie alebo rozpory nie sú vyriešené k spokojnosti oboch zmluvných strán do (30) dní od ich vzniku, spory, kontroverzie alebo rozpory, budú s konečnou platnosťou vyriešené v arbitrážnom konaní podľa Pravidiel Rozhodcovského súdu Slovenskej obchodnej a priemyselnej komory. Každá zmluvná strana vymenuje jedného arbitrážneho rozhodcu a títo dvaja arbitrážni rozhodcovia vymenujú predsedu arbitrážneho senátu do tridsiatich (30) dní od ich vymenovania. Ak zmluvná strana nevymenuje arbitrážneho rozhodcu do 30 dní odo dňa kedy druhá zmluvná strana vymenuje svojho arbitrážneho rozhodcu, považuje sa to za porušenie povinnosti vymenovať a vymenovanie bude vykonané v súlade s uvedenými Pravidlami. Miestom konania arbitrážneho konania bude Bratislava a arbitrážne konanie bude vedené v slovenskom jazyku. Všetky rozhodnutia arbitrážneho senátu budú konečné a záväzné pre zmluvné strany a zmluvné strany sa zaväzujú rešpektovať všetky rozhodnutia arbitrážneho senátu, vrátane konečného arbitrážneho rozhodnutia.

# **Doručovanie a komunikácia**

* 1. Zmluvné strany sa dohodli, že zadávanie prác ako aj akákoľvek komunikácia zmluvných strán súvisiaca s predmetom tejto Zmluvy bude prebiehať jednak na úrovni štatutárnych zástupcov zmluvných strán a nasledovných kontaktných osôb:

( určiť viac osôb)

|  |  |  |
| --- | --- | --- |
|  | za poskytovateľa: | za objednávateľa: |
| meno a priezvisko |  |  |
| adresa pre doručovanie |  |  |
| tel. |  |  |
| fax |  |  |
| mobil |  |  |
| e-mail |  |  |
|  |  |  |
| meno a priezvisko |  |  |
| adresa pre doručovanie |  |  |
| tel. |  |  |
| fax |  |  |
| mobil |  |  |
| e-mail |  |  |
|  |  |  |
| meno a priezvisko |  |  |
| adresa pre doručovanie |  |  |
| tel. |  |  |
| fax |  |  |
| mobil |  |  |
| e-mail |  |  |

* 1. Zmluvné strany sú si povinné hlásiť zmenu v údaji kontaktných osôb.
  2. Doručovanie písomností podľa tejto Zmluvy sa vykonáva osobne, poštou alebo iným spôsobom na adresu sídla zmluvnej strany uvedenú v záhlaví tejto zmluvy. Písomnosť sa považuje za doručenú aj v prípade, ak:
     1. adresát odmietne písomnosť prijať a to dňom odmietnutia, alebo
     2. zásielka sa považuje za nedoručiteľnú podľa doručovacieho poriadku doručovateľa alebo doručovateľ vyznačil na zásielke poznámku „adresát sa odsťahoval“, „adresát neznámy“ alebo inú obdobnú poznámku, ktorá podľa poštového alebo iného poriadku znamená nedoručiteľnosť zásielky, alebo
     3. adresát si písomnosť nevyzdvihne, v prípade ak bola uložená na pošte alebo u iného doručovateľa a to uplynutím odbernej lehoty a to aj vtedy, ak sa adresát o uložení nedozvedel.

# **Záverečné ustanovenia**

* 1. Táto Zmluva je úplnou dohodou medzi zmluvnými stranami vo veci predmetu Zmluvy a nahrádza všetky predchádzajúce písomné alebo ústne prehlásenia, prísľuby alebo podmienky medzi poskytovateľom a objednávateľom. Žiadna zmena, modifikácia alebo dodatok k tejto Zmluve nebudú platné, pokiaľ nebudú uskutočnené písomne, pričom pre platnosť zmeny Zmluvy je nevyhnutné dodržať všetky podmienky a obmedzenia stanovené Zákonom o verejnom obstarávaní č. 343/2015 Z. z..
  2. Táto Zmluva sa riadi a vykladá v súlade so zákonom č. 513/1991 Zb. Obchodného zákonníka a ďalšími zákonmi Slovenskej republiky.
  3. Táto Zmluva nadobúda platnosť odo dňa jej podpisu poslednou zo zmluvných strán a účinnosť dňom nasledujúcim po dni jej zverejnenia na internetovej stránke mesta Levice – objednávateľa: www. Levice.sk, najskôr však od 1.1.2021.
  4. Zmena identifikačných údajov zapisovaných do obchodného registra (napr. sídla, zástupcu), ako aj číslo účtu, zmeny útvaru zodpovedného za uzatvorenie a plnenie Zmluvy alebo zmena kontaktných osôb sa nebudú považovať za zmeny vyžadujúce si uzavretie dodatku k tejto Zmluve. Zmluvná strana je povinná zmeny týchto údajov – v závislosti od okolností prípadu - oznámiť druhej zmluvnej strane bez zbytočného odkladu písomne, najneskôr však 10 dní pred prijatím zmeny, alebo do 10 dní po vzniku účinnosti zmeny (registrácia).
  5. Pokiaľ objednávateľ nereklamuje porušenie akejkoľvek časti tejto Zmluvy poskytovateľom, nebude to považované za zrieknutie sa práva reklamovať akékoľvek ďalšie porušenie Zmluvy a neovplyvní to žiadnym spôsobom ostatné ujednania tejto Zmluvy. Pokiaľ objednávateľ niektoré práva, vyplývajúce z tejto Zmluvy čiastočne alebo vôbec nevykonáva, nebude to považované za ich zrieknutie sa.
  6. Poskytovateľ nie je oprávnený postúpiť akékoľvek práva, nároky, pohľadávky a povinnosti na tretiu osobu vyplývajúce mu z tejto Zmluvy alebo ktoré mu vznikli v súvislosti s touto Zmluvou bez predchádzajúceho písomného súhlasu objednávateľa.
  7. Poskytovateľ nie je oprávnený započítať akékoľvek svoje pohľadávky voči pohľadávkam objednávateľa, pokiaľ zmluvné strany neuzavrú dohodu o započítaní pohľadávok.
  8. Táto Zmluva je podpísaná v piatich vyhotoveniach, pričom objednávateľ dostane tri vyhotovenia a poskytovateľ dve vyhotovenia.
  9. Nasledujúce prílohy sú súčasťou tejto Zmluvy:

Príloha 1. Špecifikácia predmetu Zmluvy (Opis predmetu zákazky, časť B.1 súťažných podkladov)

Príloha 2. Cenník (ocenený výkaz položiek upravený o výsledok e-aukcie)

Príloha 3. Zoznam subdodávateľov

Príloha 4. Harmonogram (ročný orientačný harmonogram prác v zeleni)

* 1. V prípade rozporu medzi podmienkami uvedenými v hlavnej časti tejto Zmluvy a podmienkami uvedenými v prílohách tejto Zmluvy, bude mať prednosť obsah hlavnej časti tejto Zmluvy. V prípade rozporu medzi ustanoveniami jednotlivých príloh, bude mať prednosť ustanovenie tej prílohy, ktorá je vo výpočte príloh vyššie uvedená pod nižším poradovým číslom. Všetky pojmy a termíny definované v tejto hlavnej časti Zmluvy a používané v prílohách majú význam definovaný v tejto hlavnej časti Zmluvy.
  2. V prípade, že ktorékoľvek z ustanovení tejto Zmluvy sa stane neplatným, takáto neplatnosť nebude mať vplyv na platnosť celej Zmluvy. Zmluvné strany sa zaväzujú, že takéto neplatné ustanovenie po vzájomnej dohode nahradia platným ustanovením povahou a účelom najbližším. Pokiaľ takýto postup nebude možný, na právne vzťahy upravené neplatným ustanovením sa použijú ustanovenia príslušného právneho predpisu.
  3. Osoby podpisujúce túto Zmluvu v mene zmluvných strán vyhlasujú, že sú plne spôsobilé a oprávnené podpísať túto Zmluvu a že neexistuje žiaden dekrét, výnos, vyhlásenie, príkaz, nariadenie, list alebo iný dokument, ktorý by akýmkoľvek spôsobom obmedzoval oprávnenie zmluvných strán podpísať túto Zmluvu a zaviazať ich k plneniu povinností vyplývajúcich z tejto Zmluvy.
  4. Osoby podpisujúce túto Zmluvu v mene zmluvných strán vyhlasujú, (i) že si túto zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu prostú akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek zmluvnú stranu, na znak čoho ju týmto vlastnoručne podpisujú.

Objednávateľ: Poskytovateľ:

V Leviciach, dňa .............2020 V Leviciach, dňa .................2020

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mesto Levice

RNDr. Ján Krtík, primátor mesta